b'\n_START_ARTICLE_\nRes Gestae Divi Augusti\n_START_PARAGRAPH_\nRes Gestae Divi Augusti, latin for \xc2\xabPrestasjonene til den guddommelige Augustus\xc2\xbb, er gravinskripsjonen for den f\xc3\xb8rste romerske keiser, Augustus, og som gir en nedtegnelse i f\xc3\xb8rste person om hans liv og hva han oppn\xc3\xa5dde. Res Gestae er s\xc3\xa6rlig betydningsfullt ettersom det gir et innblikk i det bilde av seg selv som Augustus presenterte for det romerske folk. Ulike inskripsjoner av Res Gestae har blitt funnet spredt over hele det tidligere Romerriket. Inskripsjonen er i seg selv et monument av etableringen av det julo-claudiske dynasti som fulgte etter Augustus.\n_START_SECTION_\nTekstens struktur\n_START_PARAGRAPH_\nTeksten best\xc3\xa5r av en kort introduksjon, 35 hovedavsnitt og et posthumt tillegg. Disse avsnittet er konvensjonelt gruppert i fire seksjoner, politiske karriere, offentlig velgj\xc3\xb8renhet, milit\xc3\xa6re bedrifter, og en politisk uttalelse._NEWLINE_Den f\xc3\xb8rste delen (avsnitt 2 \xe2\x80\x93 14) handler om Augustus\' politiske karriere, det nedtegner posisjoner og politiske \xc3\xa6resbevisninger som han holdt. Augustus lister ogs\xc3\xa5 tallrike posisjoner han nektet \xc3\xa5 ta og privilegier som han avslo \xc3\xa5 bli bel\xc3\xb8nnet med. Den andre delen (avsnittene 15 \xe2\x80\x93 24) lister Augustus\' pengedonasjoner, hva han har gitt av land og korn til folket i Italia og hans soldater, foruten ogs\xc3\xa5 offentlige byggverk og gladiatorkamper han har bestilt. Teksten er omsorgsfull med \xc3\xa5 peke ut at alt dette ble betalt fra Augustus\' egne midler. Den tredje delen (avsnittene 25 \xe2\x80\x93 33) beskriver hans milit\xc3\xa6re bedrifter og hvordan han etablerte allianser med andre nasjoner i l\xc3\xb8pet av sitt styre. Til sist er den fjerde delen (avsnittene 34 \xe2\x80\x93 35) som best\xc3\xa5r av et utsagn om romernes godkjennelse av styret og bedriftene til Augustus. Tillegget er skrevet i tredje person, og er s\xc3\xa5ledes ikke gjort av Augustus selv. Det oppsummerer hele teksten og lister ulike bygninger som han renoverte eller bygget; det hevder at 600 millioner denarii (= 600 000 i gull) fra hans egne midler ble benyttet i l\xc3\xb8pet av hans styre p\xc3\xa5 offentlige byggeprosjekter. Det er ikke mulig med n\xc3\xb8yaktighet \xc3\xa5 konvertere oldtidens valuta til hva som er tilsvarende i dag, men det er \xc3\xa5penbart mer enn noen annen i hele Romerriket ville ha v\xc3\xa6rt i stand til bruke. De \xc3\xa5rlige utgiftene for den romerske stat i l\xc3\xb8pet av hans styre er ukjent, men moderne historikere har beregnet at det kunne ha v\xc3\xa6rt mellom 200 000 til 300 000 pund \xc3\xa5rlig (250 000 til 300 000 millioner denarii).\n_START_SECTION_\nHistorie\n_START_PARAGRAPH_\nI henhold til teksten ble den skrevet kort tid f\xc3\xb8r Augustus\' d\xc3\xb8d i \xc3\xa5r 14 e.Kr., men den var antagelig skrevet flere \xc3\xa5r tidligere og sannsynligvis gjenomg\xc3\xa5tt flere revisjoner. Augustus etterlot teksten med sitt testamente som ga instruksjoner til det romerske senatet om \xc3\xa5 sette opp inskripsjoner. Originalen, som ikke har blitt bevart for ettertiden, ble gravert p\xc3\xa5 et par s\xc3\xb8yler av bronse og plassert foran Augustus\' mausoleum. Det ble gjort mange kopier av teksten og hogget i stein p\xc3\xa5 monumenter eller templer over hele Romerriket. En del av disse har overlevd; mest kjent og i bortimot fullstendig kopi og skrevet p\xc3\xa5 dens opprinnelige latin og i en gresk oversettelse, er bevart p\xc3\xa5 et tempel for Augustus i Ankara i dagens Tyrkia (Monumentum Ancyranum), som historikeren Theodor Mommsen karakteriserte som \xc2\xabinskripsjonenes dronning\xc2\xbb. Andre inskripsjoner er blitt funnet ved Apollonia og Antiokia, begge i Pisidia (den asiatiske delen av Tyrkia)._NEWLINE_I sitt vesen er Res Gestae selvsagt mindre objektiv historie og mer \xc3\xa5 betrakt som ren propaganda for det principate som Augustus innstiftet. Det tenderer til \xc3\xa5 skape glans over hendelsene mellom mordet p\xc3\xa5 Augustus\' adoptivfar Julius C\xc3\xa6sar og seiren ved Actium da hans fotfeste p\xc3\xa5 makten var ubestridt. Augustus\' fiender er aldri nevnt ved navn. C\xc3\xa6sars mordere Brutus og Cassius er ikke referert til ved navn, de er kun \xc2\xabde som drepte min far\xc2\xbb. Slaget ved Filippi er nevnt kun forbig\xc3\xa5ende og ikke ved navn. Markus Antonius og Sextus Pompeius (far til Pompeius), Augustus\' motstandere i \xc3\xb8st, forblir likeledes anonyme; den f\xc3\xb8rst nevnte er \xc2\xabhan som jeg bekjempet i krigen\xc2\xbb, mens den sistnevnte er nevnt kun som en \xc2\xabpirat\xc2\xbb. P\xc3\xa5 samme m\xc3\xa5te unnlater teksten \xc3\xa5 nevne hans imperium maius (\xc2\xabmakt til \xc3\xa5 lede\xc2\xbb) og hans framst\xc3\xa5ende makt som tribun. Ofte sitert er Augustus\' offisielle posisjon i sin regjering: \xc2\xabFra den tiden (27 f.Kr., slutten av borgerkrigen) overgikk jeg alle andre i innflytelse, dog var min offisielle makt ikke st\xc3\xb8rre enn de av min kollegaer i posisjoner\xc2\xbb. Dette er i henhold til et styre som fremmet seg selv fra begynnelsen som en \xc2\xabgjenreising\xc2\xbb av den gamle republikken med en leder som ville ingenting annet enn v\xc3\xa6re Primus inter pares (\xc2\xabden f\xc3\xb8rste blant likeverdige\xc2\xbb), men var i seg selv praktisk talt et eneveldig monarki i det meste enn navnet, styrt ved guddommelig rett, st\xc3\xb8ttet av sverdene til de romerske legionene._NEWLINE_Res Gestae var et unikt offentlig hendelse for den f\xc3\xb8rste keiser av Romerriket ettersom hans politiske karriere p\xc3\xa5 mange m\xc3\xa5ter var eksperimentelt. Om teksten hyppige anvendelse som "historie" av historikere , b\xc3\xa5de antikkens som moderne, som karakteriserte Augustus\' styre i henhold til de kategorier som han selv konstruerte i Res Gestae er en indikasjon, er det beviselig et meget vellykket stykke propaganda. Det er f\xc3\xa5 andre skriftlige verker av Augustus som har overlevd ettertiden, med unntak av noen dikt, en selvbiografi, en filosofisk avhandling, en gjendrivelse av Brutus, og ikke minst en del brev. Det er derfor umulig for historikere \xc3\xa5 overse nytten av hva som i all vesentlig er en direkte redegj\xc3\xb8relse i f\xc3\xb8rste person av hans styre.'